Diari Oficial de la Generalitat Valenciana


Sumari del DOGV 4530, del 25-06-2003 (2003/7386)

RESOLUCIÓ de 16 de juliol de 2002, del Servei Territorial d'Indústria i Energia, per la qual s'autoritza a Iberdrola Distribución Eléctrica, SAU la realització de les instal·lacions de reforma de la línia aèria trifàsica a 20 kV LA-110 CH Los Villanuevas a Segorbe en tram E i S 2a-110 a Fuente la Reina i tram LA-110 des d'este entroncament fins a Segorbe, província de Castelló. Número de projecte Iberdrola 116/00.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4530

Data del DOGV
:   25-06-2003

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2003/7386


Organisme emissor
:   Conselleria d'Indústria, Comerç i Energia

Tipus de document
:   Resolució

RESOLUCIÓ de 16 de juliol de 2002, del Servei Territorial d'Indústria i Energia, per la qual s'autoritza a Iberdrola Distribución Eléctrica, SAU la realització de les instal·lacions de reforma de la línia aèria trifàsica a 20 kV LA-110 CH Los Villanuevas a Segorbe en tram E i S 2a-110 a Fuente la Reina i tram LA-110 des d'este entroncament fins a Segorbe, província de Castelló. Número de projecte Iberdrola 116/00. [2003/X7386]
  
Examinats els antecedents que hi ha en l'expedient ATLINE/2001/37 de la Unitat d'Energia i Mines, tramitat a instància de la mercantil Iberdrola Distribución Eléctrica, SAU.
  
Antecedents de fet
  
Primer. El 7 de febrer de 2001, Iberdrola Distribución Eléctrica, SAU va sol·licitar autorització del projecte d'instal·lacions de reforma de la línia aèria trifàsica a 20 kV LA-110 CH Los Villanuevas a Segorbe en tram E i S 2A-110 a Fuente la Reina i tram LA-110 des d'este entroncament cap a Segorbe, província de Castelló. Número de projecte Iberdrola 116/00.
  
Segon. El dia 28 de febrer de 2001 van ser satisfetes les taxes de l'esmentat projecte i en va començar la tramitació.
  
Tercer. Es va tramitar la corresponent informació pública del projecte en el periòdic Mediterráneo el 14 de març de 2001, en el Diari Oficial de la Generalitat Valenciana (DOGV) el 19 d'abril de 2001, i en el Butlletí Oficial de la Província (BOP) el 8 de maig de 2001, així com als ajuntaments de Caudiel, Villanueva de Viver i Fuente la Reina.
  
Quart. Es tramitaren les separates als organismes afectats, Diputació, Telefónica i els ajuntaments de Caudiel, Villanueva de Viver i Fuente la Reina.
  
Cinqué. Les condicions imposades pels organismes afectats (Telefónica i Ajuntament de Caudiel) van ser tramesos a Iberdrola Distribución Eléctrica, SAU, amb data 8 de febrer de 2002.
  
Als ajuntaments de Villanueva de Viver i Fuente la Reina, així com a la Diputació, se'ls va reiterar la sol·licitud d'informe, amb indicació que si no s'hi rebia en termini, es consideraria que no hi havia cap objecció al projecte. No es va rebre per la seua part cap resposta.
  
Sisé. El dia 6 d'abril de 2001, personal tècnic de la Unitat d'Energia i Mines va emetre informe tècnic sobre el projecte.
  
Seté. Durant el període d'informació pública van ser presentades al·legacions:
  
Per la Conselleria de Medi Ambient en les quals manifestaven que el domicili que figurava en la relació d'interessats, béns i drets afectats era incorrecte i assenyalaven l'actual.
  
També feia constar la Conselleria de Medi Ambient l'obligació per part del promotor de sol·licitar l'autorització d'ocupació temporal prèvia a la instal·lació.
  
Huité. Les al·legacions formulades, així com la documentació que adjuntava la Conselleria de Medi Ambient al seu escrit d'al·legacions, a fi que el promotor sol·licitara la preceptiva autorització, li foren notificades a l'empresa sol·licitant.
  
Nové. En finalitzar la tramitació de l'expedient i prèviament a dictar resolució se sotmeté a vista l'expedient, tot complint el que prescriu l'article 84 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Fonaments de dret
  
Primer. Vistos els preceptes de la Llei 54/1997, de 27 de novembre, del Sector Elèctric, així com el títol VII del Reial Decret 1.955/2000, d'1 de desembre, pel qual es regulen les activitats de transport, distribució, comercialització i procediments d'autorització d'instal·lacions d'energia elèctrica, i de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i complits els tràmits.
  
Segon. Vistes les disposicions del títol IX de la Llei 54/1997, de 27 de novembre, del Sector Elèctric, relatiu a la declaració en concret de la utilitat pública, així com els efectes d'esta relatius a expropiació i imposició de servituds de pas d'instal·lacions d'energia elèctrica, este Servei Territorial resol:
  
1r. Autoritzar a Iberdrola Distribución Eléctrica, SAU l'establiment d'una línia elèctrica aèria de mitjana tensió les característiques principals de la qual són les següents:
  
Reforma de línia aèria trifàsica a 20 kV LA-110 CH los Villanuevas a Segorbe, en tram E i S 2a-110 a Fuente la Reina i tram LA-110 des d'este entroncament cap a Segorbe, província de Castelló. Número de projecte Iberdrola 116/00.
  
2n. Estimar les al·legacions de la Conselleria de Medi Ambient, tot havent de modificar les dades sobre el seu domicili en la relació de béns i drets afectats, i també sol·licitar i obtenir l'autorització d'ocupació de vies pecuàries als termes que s'indiquen.
  
3r. Declarar, en concret, la utilitat pública de la instal·lació elèctrica que s'autoritza als efectes assenyalats en la Llei 54/1997, de 27 de novembre, del Sector Elèctric.
  
4t. Aprovar el projecte d'execució d'acord amb el Reial Decret 1.955/2000, d'1 de desembre, i les condicions següents:
  
a) Les obres hauran de realitzar-se d'acord amb el projecte presentat, amb les variacions que, si és el cas, se sol·liciten i autoritzen.
  
b) El termini de posada en marxa serà de sis mesos comptats a partir de la present resolució.
  
c) El titular donarà compte de l'acabament de les obres a la Unitat d'Energia i Mines d'este Servei Territorial, tot adjuntant certificat tècnic de la instal·lació, a efectes de posada en servici.
  
d) L'administració deixarà sense efecte la present resolució en qualsevol moment en què observe l'incompliment de les condicions que s'hi imposen.
  
e) El titular de la instal·lació tindrà en compte, per a l'execució, el compliment de les condicions que han sigut establides per Telefónica, Ajuntament de Caudiel i Conselleria de Medi Ambient.
  
Contra esta resolució podrà interposar-se recurs d'alçada davant la Direcció General d'Indústria i Energia d'esta Conselleria, en el termini d'un mes, comptador des de l'endemà de la notificació de la resolució, de conformitat amb el que s'ha establit en l'article 114, en relació amb l'article 48 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Castelló de la Plana, 16 de juliol de 2002.- El cap del Servei territorial (Resolució del conseller d'Innovació i Competitivitat, de data 1 de juliol de 2002), el cap de la Unitat d'Energia i Mines: Ramón Debón Gómez.